Комсомолым теухуа зэпеуэ
ВЛКСМ-р къызэрызэрагъэпэщрэ илъэси 100 зэрырикъум теухуауэ КъБР-м и комсомолым и ветеранхэмрэ «Советская молодежь» газетымрэ конкурс ирагъэкIуэкI.
Ныбжьэгъу лъапIэхэ! Илъэс блэкIахэм комсомолым хэтахэм е абыхэм я бынхэу, бынхэм я быныжхэу комсомолыр зищIысым нэхъыжьхэм къаIуэтэжахэмкIэ щыгъуазэхэм зыфхудогъазэ.
Комсомолым, абы фи гъащIэм, фи адэ-анэм, фи адэшхуэхэмрэ анэшхуэхэмрэ я гъащIэм щиIа мыхьэнэм теухуа очерк, эссе, статья фтхыи, къытхуевгъэхь. Абы, фиIэу щытмэ, къыщIывгъу комсомолым пыщIа сурэтхэр. Ди конкурсым фыхэтын пап-щIэ ахэр къевгъэхь, фи унэцIэр, цIэр, адэцIэр, комсомолым фыщыхэта илъэсхэр, абы щывгъэзэщIа къалэнхэр е фIыгъа къулыкъухэр къагъэлъэгъуауэ щIыгъуу. Апхуэдэу мы къыкIэлъыкIуэ ди анкетэми жэуап къефт:
1. Комсомолым теухуа си гукъэкIыж нэхъыфIыр
2. Комсомолым къыздыхэта си ныбжьэгъухэр
3. Комсомолым и лэжьэкIэм щыщу иджырей щIэблэм къагъэсэбэпыпхъэр
4. Щыуагъэу щытауэ къэфлъытэхэр
5. Комсомолым теухуа уэрэду, фильму, тхылъу нэхъыфI дыдэу флъагъур
6. Иджыпсту щIалэгъуалэм я апхуэдэ зэгухьэныгъэшхуэ щыIэпхъэу къэфлъытэрэ? Ар сыт хуэ- дэу зэрыщытын хуейр?
7. Комсомолым теухуа поэзием щыщу нэхъыфI дыдэу флъагъу сатырхэр
8. Фи адресыр, электрон пощтым и адресыр е сайтыр, телефоныр.
Фи лэжьыгъэхэр электрон теплъэ яIэу къевгъэхь мы адресхэмкIэ: svk.kbr@yandex.ru; pro_raznoe@mail.ru
Тхыгъэ нэхъыфIхэр «Советская молодежь» газетым къытрадзэнущ, ахэр зи IэдакъэщIэкIхэм тыгъэхэр хуащIынущ.
